wickkiey/tamil-wikipedia-chunked huggingface dataset:
# புதுச்சத்திரம் தொடருந்து நிலையம்

**புதுச்சத்திரம் தொடருந்து நிலையம்** (*Puduchatram railway station*, குறியீடு: PCTM) என்பது இந்திய மாநிலமான தமிழ்நாட்டின் நாமக்கல் மாவட்டத்தில் உள்ள புதுச்சத்திரத்தில் அமைந்துள்ள ஒரு தொடருந்து நிலையமாகும். இந்த நிலையம் புதிதாக செயல்பாட்டுக்கு வந்த சேலம் சந்திப்பு - கரூர் சந்திப்பு பாதையில் உள்ள ஒரு இடைநிலை நிலையமாகும், இது  மே 2013 இல் செயல்பாட்டுக்கு வந்தது. இந்த நிலையம் இந்திய இரயில்வேயின் தெற்கு இரயில்வே மண்டலத்தால் இயக்கப்படுகிறது. இது சேலம் தொடருந்து கோட்டத்தின் கீழ் வருகிறது.
# சுர்ஜித் கவுர் பர்னாலா

**சுர்ஜித் கவுர் பர்னாலா** (*Surjit Kaur Barnala*) இந்தியாவின் பஞ்சாப்பினைச் சேர்ந்த சீக்கிய அரசியல்வாதி ஆவார். அர்சரண் சிங் லோங்கோவாலின் சிந்தனையை ஆதரிப்பதையும், ராஜீவ்-லோங்கோவால் ஒப்பந்தத்தை முழுமையாகச் செயல்படுத்துவதையும் நோக்கமாகக் கொண்ட சிரோமணி அகாலி தளம் (லோங்கோவால்) தலைவராக உள்ளார். இவர் சுர்ஜித் சிங் பர்னாலாவின் மனைவி ஆவார்.
# சுர்ஜித் கவுர் பர்னாலா

## குடும்பம்

சுர்ஜித் சிங் மற்றும் சுர்ஜித் கவுர் ஆகியோருக்கு அம்ரித் கௌர் சந்து என்ற மகள் இருந்தார். இவர் இந்தியத் தரைப்படை அதிகாரி ஆதேசுபால் சிங் சந்துவை மணந்தார். ஆனால் அம்ரித் கௌர் அக்டோபர் 2012-இல் புற்றுநோயால் இறந்தார். இவர்களின் மூத்த மகன் ஜஸ்ஜித் சிங் பர்னாலா ஒரு தொழிலதிபர். இவர் *பர்னாசு இன்டர்நேஷனல் பிரைவேட் லிமிடெட்* நிறுவனத்தினை நடத்தி வருகிறார். இரண்டாவது மகன் கங்கன்ஜித் சிங் பர்னாலாவும் தனது தந்தையைப் போலவே ஓர் அரசியல்வாதி. இவர்களின் இளைய மகன் நீலிந்தர் சிங் பர்னாலா 1996-இல் வாகன விபத்தில் இறந்தார். இவர்களுக்கு ஏழு பேரக்குழந்தைகள் உள்ளனர். இவரது கணவர் நீண்டகால நோயால் 2017 சனவரி 14 அன்று இறந்தார்.
# சிரோமணி அகாலி தளம் (லோங்கோவால்)

**சிரோமணி அகாலி தளம் (லோங்கோவால்)** (*Shiromani Akali Dal-Longowal*) என்பது பிரகாஷ் சிங் பாதல் தலைமையிலான சிரோமனி அகாலி தளத்தின் பிளவுபட்ட குழுவாகும். இந்தக் கட்சி 2004-ஆம் ஆண்டில் சுர்ஜித் கவுர் பர்னாலாவினால் (எஸ்ஏடி தலைவர் சுர்ஜித் சிங் பர்னாலாவின் மனைவி) தொடங்கப்பட்டது. பாதல் தலைமையிலான சிரோமணி அகாலி தளம் கட்சி தேர்தலில் போட்டியிட பிரேம் சிங் சந்துமாஜ்ராவுக்கு வாய்ப்பு அளிக்காததால் புதிய கட்சியில் சேர்ந்தார். ஆனால் பின்னர், 2007-இல் மீண்டும் பாதல் தலைமையிலான தாய்க் கட்சியில் சேர்ந்தார்.  
இந்தக் கட்சி பாட்டியாலா சட்டமன்றத் தொகுதியில் போட்டியிட்டது. ஆனால் தோல்வியடைந்தது. 2007-ஆம் ஆண்டில், கட்சி மீண்டும் பாதல் தலைமையிலான சிரோமணி அகாலி தளத்துடன் இணைந்தது.  
இருப்பினும், பின்னர், கட்சி மீண்டும் பிரிந்தது, 2014-ஆம் ஆண்டில், இந்திய தேசிய காங்கிரசுடன் இணைந்தது.
# புதுச்சத்திரம்

**புதுச்சத்திரம்** (*Puduchatram*) என்பது இந்தியாவின் தமிழ்நாடின், நாமக்கல் மாவட்டத்தில் அமைந்துள்ள ஓர் ஊராகும். இது புதுச்சத்திரம் ஊராட்சி ஒன்றியத்தின் தலைமையகம் ஆகும்.
# புதுச்சத்திரம்

## அமைவிடம்

இந்த ஊரானது மாவட்ட தலைநகரான நாமக்கல்லிலிருந்து 18 கிலோமீட்டர் தொலைவில் உள்ளது.
# புதுச்சத்திரம்

## வரலாறு

இந்த ஊரின் பழைய பெயர் அன்னச்சத்திரம். இங்கு பயணிகள் தங்கி அன்னசத்திரத்தில் உண்டு செல்வர். சில காலத்துக்குப் பிறகு அந்தப் பெயர் புதுச்சத்திரம் என்று மாறிவிட்டது. இந்த கிராமம் சேலம் - நாமக்கல் தேசிய நெடுஞ்சாலை 7 இல் அமைந்துள்ளது. தற்போது, இந்த கிராமம் நாமக்கல் மாவட்டத்தில் மிக வேகமாக வளர்ந்து வரும் பகுதிகளில் ஒன்றாக உள்ளது. 24 மணி நேர பேருந்து வசதி, காவிரி ஆற்று நீர் வசதி, மருத்துவமனை, வங்கி, பள்ளி, கல்லூரி, சந்தை, கடைகள் போன்ற அனைத்து அடிப்படை வசதிகளும் இந்தப் பகுதியில் உள்ளன. புதுச்சத்திரத்திற்காக கண்ணூர்பட்டியில் தொடருந்து நிலையம் இயங்கிவருகிறது.
# புதுச்சத்திரம்

## வேளாண்மை

இதன் சுற்றுவட்டார கிராமங்களுக்கு வேளாண்மை ஒரு முக்கிய வருவாய் ஆதாரமாகும். இந்தப் பகுதியில் பால் தொழில் ஒரு முக்கிய வணிகமாக உள்ளது.
# புதுச்சத்திரம்

## அரசுத் துறைகள்

: அரசு மருத்துவமனை, புதுச்சத்திரம்
: கால்நடை மருத்துவமனை, புதுச்சத்திரம்
: ஊராட்சி ஒன்றிய அலுவலகம், புதுச்சத்திரம்
: காவல் நிலையம், புதுச்சத்திரம்
: போக்குவரத்து காவல் நிலையம், புதுச்சத்திரம்
: சார்பதிவாளர் அலுவலகம், புதுச்சத்திரம்
: கிராம நிர்வாக அலுவலகம், புதுச்சத்திரம்
: வருவாய் ஆய்வாளர் அலுவலகம்
: வேளாண் அலுவலகம்
: அஞ்சல் அலுவலகம்
: மின் வாரிய அலுவலகம்
: தொலைபேசி பரிமாற்ற அலுவலகம்
: பால் கூட்டுறவு சங்கம்
: கைத்தறி நெசவாளர் கூட்டுறவு சங்கம்
: அரசு மருத்துவமனை
# புதுச்சத்திரம்

## பள்ளிகளும் கல்லூரிகளும்

- பள்ளிகள்  
: அரசு தொடக்கப்பள்ளி, புதுச்சத்திரம்.
: அரசு மேல்நிலைப் பள்ளி, புதுச்சத்திரம்.
: ரெயின்போ மெட்ரிகுலேசன் பள்ளி, புதுச்சத்திரம்.
: விவேகானந்தா வித்யாலயா மெட்ரிக்குலேசன் பள்ளி, புதுச்சத்திரம்.
: ஆர்.ஜி.ஆர் மெட்ரிக் மேல்நிலைப் பள்ளி (ம) சர்வதேச சி.பி.எஸ்.இ பள்ளி, புதுச்சத்திரம்.
: பாவை வித்யாசிரமம் சிபிஎஸ்இ பள்ளி, புதுச்சத்திரம்.
: ஞானோதயா சிபிஎஸ்இ மற்றும் மெட்ரிகுலேசன் பள்ளி, புதுச்சத்திரம்.  
- கல்லூரிகள்  
: பாவை பொறியியல் கல்லூரி
: பாவை பொறியியல் கல்லூரி (2)
: பாவை பலதொழில்நுட்பக் கல்லூரி
: பாவை ஆசிரியர் பயிற்சிப் பள்ளி
: ரெயின்போ ஆசிரியர் பயிற்சிப் பள்ளி
: பாவை மகளிர் கலை மற்றும் அறிவியல் கல்லூரி
: பாவை மேலாண்மைக் கல்லூரி
: கணமணி தொழில்நுட்பக் கல்லூரி
: ஞானமணி பொறியியல் கல்லூரி
: அரசு கலை மற்றும் அறிவியல் கல்லூரி, ஆண்டகலூர் கேட்
# புதுச்சத்திரம்

## அருகிலுள்ள மாநகரங்களும் நகரங்களும்

- மாநகரங்கள்  
: சேலம், திருச்சி, கோயம்புத்தூர், ஈரோடு, திருப்பூர் .  
- நகரங்கள்  
: நாமக்கல், ராசிபுரம், திருச்செங்கோடு, பரமத்தி வேலூர்
# புதுச்சத்திரம்

## அருகிலுள்ள சுற்றுலாத் தலங்கள்

- கொல்லி மலைகள்  
: கொல்லி மலையை சங்க கால ஏழு வள்ளல்களில் ஒருவரான வல்வில் ஓரி மன்னர் ஆட்சி செய்தார். புதுச்சத்திரத்திலிருந்து 58 கி.மீ. தொலைவில் உள்ள செம்மேட்டில் அவருக்கு ஒரு சிலை அமைந்துள்ளது.  
- ஏற்காடு  
: ஏற்காடு புதுச்சத்திரத்திலிருந்து 62.7 கிலோமீட்டர் தொலைவில் அமைந்துள்ளது.
# பாரதி சியால்

**பாரதி திருபாய் சியால்** (*Bharti Shiyal*) என்பவர் ஓர் இந்திய அரசியல்வாதி ஆவார். இவர் குசராத்து பாவ்நகர் சட்டமன்றத் தொகுதியிலிருந்து பாரதிய ஜனதா கட்சி உறுப்பினராக இந்திய நாடாளுமன்றத்தின் கீழ் சபையான மக்களவை உறுப்பினராகத் தேர்ந்தெடுக்கப்பட்டார். முன்னதாக இவர் 2012-ஆம் ஆண்டில் பாவ்நகர் மாவட்டத்தில் உள்ள தலஜா சட்டமன்றத் தொகுதியிலிருந்து குசராத்து சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் ஆயுர்வேத மருத்துவராகத் தொழில் செய்து வருகிறார். இவர் குசராத்தின் கோலி சமூகத்தைச் சேர்ந்தவர். பாரதி சியால் பாஜகவின் தேசியத் துணைத் தலைவராகவும் உள்ளார்.
# கேரளத்தில் சைனம்

சைனம் என்பது தற்போது இருக்கும் மூன்று மிகப் பழமையான இந்திய மத மரபுகளில் ஒன்றாகும். இது, தென்னிந்தியாவின் கேரளாவில் மிகக் குறைந்த இருப்பைக் (0.01%) கொண்டுள்ளது. 2011 இந்திய மக்கள் தொகைக் கணக்கெடுப்பின்படி, கேரளாவில் சுமார் 4500 சமணர்கள் மட்டுமே உள்ளனர். அவர்களில் பெரும்பாலோர் கொச்சின் நகரம், கோழிக்கோடு மற்றும் வயநாடு மாவட்டத்தில் உள்ளனர்.  
இடைக்கால சமணக் கல்வெட்டுக்கள் பெரும்பாலும் கேரளாவின் எல்லைகளில், குறிப்பாக வடகிழக்கில் வயநாடு, பாலக்காட்டுக் கணவாயில் உள்ள ஆலத்தூர் மற்றும் கன்னியாகுமரி மாவட்டத்தில் உள்ள சிதறால் போன்ற இடங்களில் காணப்படுகின்றன. கொச்சினுக்கு அருகில் அமைந்துள்ள "திருக்குணவாயி"ல் உள்ள ஆலயம் இடைக்கால கேரளாவில் (கிபி 9 ஆம் நூற்றாண்டிலிருந்து) அமைக்கப்பட்ட முக்கிய சமணக் கோயிலாக இருந்திருக்கலாமெனக் கல்வெட்டுச் சான்றுகள் தெரிவிக்கின்றன. "திருக்குணவாய் கோயிலின் விதிகள்" எனப் பொதுவாக அழைக்கப்படும் விதிமுறைகள், கேரளாவின் மற்ற அனைத்து சமணக் கோயில்களுக்கும் முன்மாதிரியாகவும் முன்னோடியாகவும் விளங்குகின்றது .  
கேரளாவில் உள்ள சில சமணக் கோயில்கள் பிற்காலத்தில் இந்துக் கோவில்களாக மாற்றப்பட்டன. அக் கோயில்களிலுள்ள திருவுருவங்கள் இந்துக் கடவுள்களாக வணங்கப்பட்டு, இந்துக் கடவுளர் கூட்டத்தின் ஒரு பகுதியாகக் கருதப்படுகின்றன. இந்துக்களும் சமணர்களும் அவரவர் கடவுளரை ஒரே கோவிலில் வழிபடுவது ஒரு வழக்கமாக மாறியுள்ளது .
# ஈரெதிர்மின்னயனி

**ஈரெதிர்மின்னயனி** (*Dianion*) என்பது −2 நிகர மின்னூட்டம் கொண்ட ஓர் எதிர்மின் அயனியாகும். BeF4 <sup>2−</sup> மற்றும் MgF4 <sup>2−</sup> போன்ற பல நிலையான மூலக்கூறு எதிர்மின் அயனிகள் இருந்தாலும், இதுவரை எந்த நிலையான அணு எதிர்மின் அயனியும் கண்டறியப்படவில்லை. எலக்ட்ரான் கவசம் மற்றும் பிற குவாண்டம் இயந்திர விளைவுகள் ஓர் அணு எதிர்மின் அயனியுடன் மற்றொரு எலக்ட்ரானைச் சேர்ப்பது அதை நிலையற்றதாக ஆக்குகின்றது.  
மிகவும் அதிகமாக ஆய்வு செய்யப்பட்ட அணு டயானியம் H<sup>2−</sup> ஆகும்.  
உடலியல் துறையில், மூலக்கூறு ஈரெதிமின்னயனிகள் முக்கியப் பங்கு வகிக்கின்றன. உதாரணமாக ஒற்றை ஐதரசன் பாசுபேட்டு ([HPO<sub>4</sub>]<sup>2−</sup>), இரத்தத்திலும் செல்களிலும் சுமார் 1 mM செறிவில் உள்ளது. அங்கு இது ஐதரசன் ஆற்றல் (pH) தாங்கலில் பங்கு வகிக்கிறது.
# இரமேசுவர் சிங்

**இரமேசுவர் சிங்** (*Rameshwar Singh*) இந்தியாவைச் சேர்ந்த ஓர் அரசியல்வாதியாவார். சம்மு காசுமீர் சட்டப்பேரவையில் 2024 ஆம் ஆண்டு முதல் இவர் உறுப்பினராக உள்ளார். சம்மு காசுமீரின் 90 சட்டமன்றத் தொகுதிகளில் ஒன்றான பானி சட்டமன்றத் தொகுதியில் சுயேட்சை வேட்பாளராகப் போட்டியிட்டு இரமேசுவர் சிங் வெற்றி பெற்றார். இத்தேர்தலில் பாரதிய சனதா கட்சி வேட்பாளர் இயெவன் லாலை இவர் தோற்கடித்தார்.
# சோப்ரா சட்டமன்றத் தொகுதி

**சோப்ரா சட்டமன்றத் தொகுதி** (Chopra Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது உத்தர தினஜ்பூர் மாவட்டத்தில் அமைந்துள்ளது. சோப்ரா, டார்ஜிலிங் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சோப்ரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | சவுத்ரி அப்துல் கரீம் | rowspan=2 | இந்திய தேசிய காங்கிரசு |
| 1972 |  |  |  |
| 1977 | மோகா பாசா முன்சி | rowspan=5 | இந்தியப் பொதுவுடமைக் கட்சி (மார்க்சிஸ்ட்) |
| 1982 | மகமது பாசா முன்சி |  |  |
| 1987 | மகாமுதீன் |  |  |
| 1991 | மொகமுதீன் |  |  |
| 1996 | மகாமுதீன் |  |  |
| 2001 | அமீதுல் ரகுமான் | சுயேச்சை |  |
| 2006 | அன்வருல் அக் | இந்தியப் பொதுவுடமைக் கட்சி (மார்க்சிஸ்ட்) |  |
| 2011 | அமீதுல் ரகுமான் | சுயேச்சை |  |
| 2016 | அமீதுல் ரஹ்மான் | rowspan=2 | அகில இந்திய திரிணாமுல் காங்கிரசு |
| 2021 | } |  |  |
# அத்தாவுல்லா சோராவர்தி

**அத்தாவுல்லா சோராவர்தி** (*Attaullah Sohrawardi*) என்பவர் இந்திய அரசியல்வாதியும், சம்மு-காசுமீர் தேசிய மாநாட்டுக் கட்சியின் முக்கிய உறுப்பினரும் ஆவார். 1987 ஆம் ஆண்டு முதல் 1996 ஆம் ஆண்டு வரை முன்னாள் சம்மு-காசுமீர் மாநிலத்தில் தோடா தொகுதிக்கான சட்டமன்ற உறுப்பினராக பணியாற்றினார்.
# அத்தாவுல்லா சோராவர்தி

## அரசியல் வாழ்க்கை

1987 ஆம் ஆண்டு நடைபெற்ற தேர்தலில், அத்தாவுல்லா சோராவர்தி சம்மு-காசுமீர் தேசிய மாநாட்டு கட்சியின் வேட்பாளராக போட்டியிட்டார். தோடா தொகுதியில் பதிவான மொத்த வாக்குகளில் 92.46 சதவீதத்தைப் பெற்று மகத்தான வெற்றியைப் பெற்றார். இவர் மொத்தமாக 29,232 வாக்குகளைப் பெற்றார். அதே நேரத்தில் இவரது நெருங்கிய போட்டியாளரான லோக் தளம் கட்சியின் சுனிலால் 1,395 வாக்குகளை மட்டுமே பெற்றார். இந்த குறிப்பிடத்தக்க வித்தியாசம் பிராந்தியத்தில் அத்தாவுல்லா சோராவர்திக்கும் இவரது கட்சிக்கும் வலுவான ஆதரவை பிரதிபலித்தது.
# அத்தாவுல்லா சோராவர்தி

## தேர்தல் முடிவுகள்

| 1987 | சம்மு-காசுமீர் தேசிய மாநாடு | 29,232 | 92.46% | சுனி லால் (லோக்தால்) | 1,395 | 27,837 | } |
| --- | --- | --- | --- | --- | --- | --- | --- |
# மகாராஜ்கஞ்சு

**மகாராஜ்கஞ்ச்** (*Maharajganj*), இந்தியாவின் உத்தரப் பிரதேசம் மாநிலத்தின் பூர்வாஞ்சல் பிரதேசத்தில், நேபாளம் எல்லையை ஒட்டி அமைந்த மகாராஜ்கஞ்ச் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது உத்தரப் பிரதேச மாநிலத் தலைநகரான லக்னோவிற்கு வடகிழக்கே 326.9 கிலோ மீட்டர் தொலைவிலும்;கோரக்பூருக்கு வடக்கே 56.3 கிலோ மீட்டர் தொலைவிலும் உள்ளது. இந்நகரம் மகராஜ்கஞ்ச் மக்களவைத் தொகுதிக்கு உட்பட்டது
# மகாராஜ்கஞ்சு

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 10 வார்டுகளும், 1,037 குடியிருப்புகளும் கொண்ட மகாராஜ்கஞ்ச் பேரூராட்சியின் மக்கள் தொகை 6,673 ஆகும். அதில் 3,485 ஆண்கள் மற்றும் 3,188 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.05 % வீதம் உள்ளனர். பாலின விகிதம் 1000 ஆண்களுக்கு 923 பெண்கள் வீதம் உள்ளனர். சராசரி எழுத்தறிவு வீதம் 80.75 % உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 13.59 % மற்றும் 0% வீதம் உள்ளனர். இந்நகரத்தில் இந்து சமயத்தினர் 64.08%, இசுலாமியர் 34.08%, கிறித்தவர்கள், சீக்கியர்கள் 1.03% மற்றும் பிற சமயத்தினர் 0.80% வீதம் உள்ளனர்.
# மகாராஜ்கஞ்சு

## போக்குவரத்து

### தொடருந்து நிலையம்

மகாராஜ்கஞ்ச் தொடருந்து நிலையத்திலிருந்துசாப்ரா, கோரக்பூர் போன்ற நகரங்களுக்கு பயணிகள் வண்டிகள் செல்கிறது.
# கானா சிவப்பு மீன் வறுவல்

**கானா சிவப்பு மீன் வறுவல்** (*Red red*) என்பது கருப்பு கண்கள் கொண்ட பட்டாணியால் ஆன ஆப்பிரிக்கா நாட்டின் கானா பகுதியைச் சார்ந்த உணவு ஆகும். இவ்வுணவு பனை எண்ணெய் அல்லது பிற தாவர எண்ணெயில் வாழைப்பழத்துடன் சேர்த்து சமைக்கப்படுகிறது. சிவப்பு பனை எண்ணெய் (சோமி) மற்றும் வறுத்த வாழைப்பழத்திலிருந்து எடுக்கும் போது சிவப்பு நிறத்தினை பெறுவதால் இப்பெயரைப் பெற்றது. இவ்வுணவு பொதுவாக பதப்படுத்தப்பட்ட கானாங்கெளுத்தி மீன் அல்லது பைல்சார்ட்சு என்றழைக்கப்படும் மீன், கருப்பு கண் கொண்ட பட்டாணி, சுகாட்ச் பானெட் என்றழைக்கப்படும் மிளகுத்தூள், வெங்காயம், எண்ணெய் மற்றும் தக்காளி போன்றவற்றைக் கொண்டு சமைக்கப்படுகிறது. இவ்வுணவு கானா "யோ கே காரி" என்றும் அழைக்கப்படுகிறது. பெரும்பாலும் மீன்களுடன் பரிமாறப்பட்டாலும், இவ்வுணவு சைவமாகவும் இருக்கலாம். வறுத்த வாழைப்பழம், வெண்ணெய் பழம் மற்றும் அரிசி அல்லது ரவையுடன் சேர்த்து முழுமையான உணவாக பரிமாறலாம்.  
-
# பீர்சாதா பெரோசு அகமது

**பீர்சாதா பெரோசு அகமது** (*Peerzada Feroze Ahamad*) இந்தியாவைச் சேர்ந்த ஓர் அரசியல்வாதியாவார். பீர் அசு-மு-தின் என்பவருக்கு இவர் மகனாகப் பிறந்தார். சம்மு காசுமீர் சட்டப்பேரவையில் 2024 ஆம் ஆண்டு முதல் இவர் உறுப்பினராக உள்ளார். சம்மு காசுமீரின் 90 சட்டமன்றத் தொகுதிகளில் ஒன்றான தேவ்சர் சட்டமன்றத் தொகுதியில் சம்மு காசுமீர் தேசிய மாநாட்டுக் கட்சியின் வேட்பாளராகப் போட்டியிட்டு பீர்சாதா பெரோசு அகமது வெற்றி பெற்றார். இத்தேதலில் இரண்டாமிடம் பிடித்த வேட்பாளரைக்காட்டிலும் 18230 வாக்குகள் வித்தியாசத்தில் வெற்றி பெற்றார்.
# பீர்சாதா பெரோசு அகமது

## தேர்தல் முடிவு

| 2024 | தேவ்சர் | சம்மு காசுமீர் தேசிய மாநாட்டுக் கட்சி | 27.91% | மொகமது சர்தாச்சு மத்னி | சம்மு காசுமீர் மக்கள் சனநாயகக் கட்சி | 26.63% |
| --- | --- | --- | --- | --- | --- | --- |
# அசுவா (பேரீச்சை)

**அசுவா** (அரபு மொழி اجوا) என்பது சவுதி அரேபியா நாட்டின் மதீனா நகரத்தில் பரவலாக வளர்க்கப்படும் பனை மர பேரீச்சையின் சாகுபடி ஆகும். அசுவா வட்ட வடிவமாகவும், நடுத்தர அளவிலும் கருப்பு தோலுடனும் உள்ளது.  
மதீனா நகரைச் சுற்றியுள்ள அசுவா தோட்டங்கள் மூலம் ஆண்டுதோறும் ஆயிரக்கணக்கான டன்கள் பேரிச்சை பழங்கள் ஏற்றுமதி செய்யப்படுகின்றன. இருப்பினும், மதீனா நகருக்கு அசுவா பிரத்தியேகமானது அல்ல. இவை அரேபிய தீபகற்பத்திலும் சகாரா பாலைவனத்திலும் வளர்க்கப்படுகிறது.  
இசுலாமிய தூதரான நபிகள் நாயகத்துடன் பாரம்பரிய தொடர்புகளைக் கொண்டிருப்பதால், ரமலான் மாதம் மற்றும் பிற இசுலாமிய மத நிகழ்வுகளில் அசுவா பெரும்பாலும் இப்தார் அன்று உட்கொள்ளப்படுகிறது.
# அசுவா (பேரீச்சை)

## ஊட்டச்சத்து உள்ளடக்கம்

வணிக நிறுவன அசுவா பேரிச்சை பழங்களில் (100 கிராம் ஒன்றுக்கு) 350 கலோரிகள், 82.5 கிராம் கார்போவைதரேட்டுகள், 2.5 கிராம் புரதம் மற்றும் 0 கிராம் கொழுப்பு, 20 கிராம் சர்க்கரைகள், 7.5 கிராம் நார்ச்சத்து, 50 மி. கி கால்சியம், 1 மில்லி கிராம் இரும்பு, 875 மில்லி கிராம் பொட்டாசியம், 0 மில்லி கிராம் சோடியம் உள்ளது.
# சச்சாத்து சாஃபி

**சச்சாத்து சாஃபி** (*Sajjad Shafi*) இந்தியாவைச் சேர்ந்த ஓர் அரசியல்வாதியாவார். இவர் முன்னாள் அமைச்சரும் மாநிலங்களவை உறுப்பினருமான முகமது சாஃபி உரியின் மகன் ஆவார். சம்மு காசுமீர் சட்டப்பேரவையில் 2024 ஆம் ஆண்டு முதல் இவர் உறுப்பினராக உள்ளார். சம்மு காசுமீரின் 90 சட்டமன்றத் தொகுதிகளில் ஒன்றான உரி சட்டமன்றத் தொகுதியில் சம்மு காசுமீர் தேசிய மாநாட்டுக் கட்சியின் வேட்பாளராகப் போட்டியிட்டு சச்சாத்து சாஃபி வெற்றி பெற்றார்.
# சச்சாத்து சாஃபி

## தேர்தல் முடிவு

| 2024 | உரி | சம்மு காசுமீர் தேசிய மாநாட்டுக் கட்சி | 53.73% | தாச்சு மொகியுத்தீன் | சுயேச்சை | 34.16% | } |
| --- | --- | --- | --- | --- | --- | --- | --- |
# பிரதாப்கர்

**பிரதாப்கர்** (*Pratapgarh*),இந்தியாவின் உத்தரப் பிரதேச மாநிலத்தின் தென்கிழக்கில் அமைந்த பிரதாப்கர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். பிரயாக்ராஜ் கோட்டத்தில் அமைந்த இந்நகரம், உத்தரப் பிரதேச மாநிலத் தலைநகரான லக்னோவிற்கு தென்கிழக்கில் 173.6 கிலோ மீட்டர் தொலைவில் உள்ளது.
# பிரதாப்கர்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 11 வார்டுகளும், 2,357 குடியிருப்புகளும் கொண்ட பிரதாப்கர் நகரத்தின் மக்கள் தொகை 15,071 ஆகும். அதில் 7,832 ஆண்கள் மற்றும் 7,239 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15% வீதம் உள்ளனர். பாலின விகிதம் 1000 ஆண்களுக்கு 924 பெண்கள் வீதம் உள்ளனர். சராசரி எழுத்தறிவு 70.1% வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 1,675 மற்றும் வீதம் 0% உள்ளனர். இந்நகரத்தில் இந்து சமயத்தினர் 56.05%, இசுலாமியர் 43.32%, கிறித்தவர்கள் 0.25% மற்றும் பிற சமயத்தினர் 0.38% வீதம் உள்ளனர்.
# பிரதாப்கர்

## போக்குவரத்து

### தொடருந்து நிலையம்

5 நடைமேடைகள் கொண்ட பிரதாப்கர் சந்திப்பு தொடருந்து நிலையத்திலிருந்து நாட்டின் கிழக்கு மற்றும் மேற்கு பகுதியின் நகரங்களுடன் இணைக்கிறது.
# பிரதாப்கர்

## போக்குவரத்து

### சாலைகள்

இந்நகரம் வழியாகச் செல்லும் தேசிய நெடுஞ்சாலைகள் பின்வருமாறு:
- பிரயாக்ராஜ்-அயோத்தி தேசிய நெடுஞ்சாலை எண் 330
- லக்னோ-வாரணாசி தேசிய நெடுஞ்சாலை எண் 31
- பிரயாக்ராஜ்-உஞ்சாகர் நெடுஞ்சாலை
# பிரதாப்கர்

## போக்குவரத்து

### வானூர்தி நிலையம்

இதன் அருகமைந்த வானூர்தி நிலையம் 55 கிலோ மீட்டர் தொலைவில் உள்ள பிரயாக்ராஜ் நகரத்தில் உள்ளது.
# கலீலாபாத்

**கலீலாபாத்** (*Khalilabad*), இந்தியாவின் உத்தரப் பிரதேச மாநிலத்தின் அவத் பிரதேசத்தில் அமைந்த சந்த் கபீர் நகர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். அயோத்தி-கோரக்பூர் செல்லும் சாலையில், கோரக்பூருக்கு 36 கிலோ மீட்டர் தொலைவில் உள்ளது. இது பிரதாப்கர் மக்களவைத் தொகுதிக்குட்பட்டது.
# கலீலாபாத்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 25 வார்டுகளும், 7,291 குடியிருப்புகளும் கொண்ட கலீலாபாத் நகரத்தின் மக்கள் தொகை 47,847 ஆகும். அதில் 25,154 ஆண்கள் மற்றும் 22,693 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.11% வீதம் உள்ளனர். பாலின விகிதம் 1000 ஆண்களுக்கு 902 பெண்கள் வீதம் உள்ளனர். சராசரி எழுத்தறிவு 82.06% வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 13.18% மற்றும் 0.04% வீதம் உள்ளனர். இந்நகரத்தில் இந்து சமயத்தினர் 68.79%, இசுலாமியர் 30.08%, சமணர்கள், பௌத்தர்கள், கிறித்தவர்கள் 0.26%, சீக்கியர்கள் 0.39% மற்றும் பிற சமயத்தினர் 0.45% வீதம் உள்ளனர்.
# கலீலாபாத்

## போக்குவரத்து

### சாலைகள்

தேசிய நெடுன்சாலை எண் 27 மற்றும் 28ஏ கலீலாபாத் நகரம் வழியாகச் செல்கிறது.
# கலீலாபாத்

## போக்குவரத்து

### தொடருந்து நிலையம்

கோரக்பூர்-லக்னோ இருப்புப்பாதையில் கலீலாபாத் தொடருந்து நிலையம் அமைந்துள்ளது.
# பதோகி

**பதோகி** (*Bhadohi*), இந்தியாவின் உத்தரப் பிரதேச மாநிலத்தின் பூர்வாஞ்சல் பிரதேசத்தில் அமைந்த சந்து ரவிதாஸ் நகர் மாவட்டத்தில் உள்ள நகரம் மற்றும் நகராட்சி ஆகும். பிரயாக்ராஜ்-வாரணாசி இடையே அமைந்த பதோகி நகரம், மாநிலத் தலைநகரான லக்னோவிற்கு தென்கிழக்கே 291 கிலோ மீட்டர் தொலைவில் உள்ளது. வாரணாசிக்கு வடமேற்கே 57.5 கிலோ மீட்டர் தொலைவில் உள்ள இந்நகரம் தரை விரிப்பு நெசவுக்கு பெயர் பெற்றது. இந்நகரம் பதோகி மக்களவைத் தொகுதிக்குட்பட்டது.
# பதோகி

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 25 வார்டுகளும், 13,274 குடியிருப்புகளும் கொண்ட பதோகி நகரத்தின் மக்கள் தொகை 94,620 ஆகும். அதில் 49,639 ஆண்கள் மற்றும் 44,981 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15% வீதம் உள்ளனர். பாலின விகிதம் 1000 ஆண்களுக்கு 923 பெண்கள் வீதம் உள்ளனர். சராசரி எழுத்தறிவு 72.6% வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 9,597 மற்றும் 15 வீதம் உள்ளனர். இந்நகரத்தில் இந்து சமயத்தினர் 41.84%, இசுலாமியர் 57.02%, கிறித்தவர்கள் 0.28% மற்றும் பிற சமயத்தினர் 0.86% வீதம் உள்ளனர்.
# பதோகி

## தொடருந்து நிலையம்

பதோகி தொடருந்து நிலையத்திலிருந்து நாட்டின் முக்கிய நகரஙகளுக்கு தொடருந்துகள் செல்கிறது.
# சோன்பத்திரா

**சோன்பத்திரா** (*Sonbhadra*) (பழைய பெயர்:*இராபர்ட்ஸ்கஞ்ச்*), இந்தியாவின் உத்தரப் பிரதேச மாநிலத்தின் பூர்வாஞ்சல் பிரதேசத்தில் தென்கிழக்கில் அமைந்த சோன்பத்ரா மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம் மாநிலத் தலைநகரான லக்னோவிற்கு தென்கிழக்கே 371 கிலோ மீட்டர் தொலைவிலும்; வாரணாசிக்கு தெற்கே 82 கிலோ மீட்டர் தொலைவிலும் உள்ளது. இந்நகரம் இராபர்ட்சுகஞ்ச் மக்களவைத் தொகுதிக்கு உட்பட்டது.
# சோன்பத்திரா

## புவியியல்

சோன்பத்திரா நகரம் விந்திய மலைத்தொடருக்கும், கைமூர் மலைத்தொடருக்கும் இடையில் அமைந்துள்ளது. இந்நகரம் கடல்மட்டத்திலிருந்து 330 மீட்டர் உயரத்தில் உள்ளது. இந்நகரத்தின் தெற்கே சோன் ஆறு பாய்கிறது. இந்நகரத்திலிருந்து 16 கிலோ மீட்டர் தொலைவில் சல்கான் புதைபடிவ பூங்கா உள்ளது.
# சோன்பத்திரா

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 25 வார்டுகளும், 6,196 குடியிருப்புகளும் கொண்ட சோன்பத்திரா நகரத்தின் மக்கள் தொகை 36,689 ஆகும். அதில் 19,294 ஆண்கள் மற்றும் 17,395 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.75 % வீதம் உள்ளனர். பாலின விகிதம் 1000 ஆண்களுக்கு 902 பெண்கள் வீதம் உள்ளனர். சராசரி எழுத்தறிவு 83.97 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 13.72 % மற்றும் 0.50 % வீதம் உள்ளனர். இந்நகரத்தில் இந்து சமயத்தினர் 84.67%, இசுலாமியர் 13.74%, சமணர்கள் 0.24%, கிறித்தவர்கள் 0.43%, சீக்கியர்கள் 0.73% மற்றும் பிற சமயத்தினர் 0.19% வீதம் உள்ளனர்.
# சோன்பத்திரா

## போக்குவரத்து

### தொடருந்து நிலையம்

சோன்பத்திரா தொடருந்து நிலையத்திலிருந்துதில்லி, ஜம்மு, பிரயாக்ராஜ், வாரணாசி, ராஞ்சி, டாடாநகர், லக்னோ, பரேலி மற்றும் கான்பூர் போன்ற நகரங்களுக்கு தொடருந்துகள் செல்கிறது.
# ஜெயராணி

**ஜெயராணி** *(Jeyarani)* ஒரு இந்திய ஊடகவியலாளர் எழுத்தாளர், புகைப்பட கலைஞர் ஆவார். இருபது ஆண்டுகளுக்கும் மேலாக பல்வேறு தமிழ் ஊடகங்களில் பணிபுரிந்து வரும் இவர், விளிம்பு நிலை மக்களின் வாழ்வை தன்னுடைய எழுத்து மற்றும் புகைப்படம் வழியாக பதிவு செய்துள்ளார்.
# ஜெயராணி

## இளமைக் காலம்

இவர் திண்டுக்கல் மாவட்டம் நிலக்கோட்டை தாலுகா அழகன்பட்டி கிராமத்தில் 1978 ஆம் ஆண்டு பிறந்தார். இவரின் பெற்றோர் வசந்த மீனா, மயில்வாகனன். இவருடைய பாட்டி ஏ. எஸ். பொன்னம்மாள் காங்கிரஸ் கட்சியைச் சேர்ந்த சட்டமன்ற உறுப்பினராக இருந்தார். இளம் வயதில் பெற்றோரை இழந்த ஜெயராணி, பாட்டியின் பராமரிப்பில் வளர்க்கப்பட்டார். இவர் மதுரை மீனாட்சிக் கல்லூரியில் இளங்கலை ஆங்கில இலக்கியமும், திருநெல்வேலி மனோன்மணியம் சுந்தரனார் பல்கலைக்கழகத்தில் முதுகலை இதழியலும் கற்றார்.
# ஜெயராணி

## பணி விவரக் குறிப்புகள்

23 ஆண்டுகளாக பத்திரிகையாளராகப் பல்வேறு தமிழ் ஊடகங்களில் பணிபுரிந்து வருகிறார். சாதியம், பெண்ணியம், மனித உரிமைகள் சார்ந்து எண்ணற்ற செய்திக் கட்டுரைகள் எழுதி வந்துள்ளார். குமுதம், ஆனந்தவிகடன், இந்தியா டுடே, தினமலர், புதிய வாழ்வியல் போன்ற அச்சு ஊடகங்களிலும் சன் தொலைக்காட்சி, புது யுகம் போன்ற காட்சி ஊடகங்களிலும் பணிபுரிந்தவர். த ஒயர், நியூஸ் மினிட், நேஷனல் ஹெரால்டு, தி அவுட்லுக் போன்ற ஆங்கில ஊடகங்களில் இவரது கட்டுரைகள் தொடர்ந்து வெளியாகின்றன. ஆறாம் திணை, ஒன் இந்தியா தமிழ், விகடன்.காம் போன்ற இணைய இதழ்களிலும் எழுதியுள்ளார்.  
2001 ஆம் ஆண்டு குமுதம் இதழில் பணிபுரிந்த போது ஊரப்பாக்கம் ஊராட்சி மன்றத் தலைவி மேனகாவின் படுகொலை, சென்னை கே.கே. நகரி<nowiki/>ல் குடிசைகள் அகற்றம் உள்ளிட்ட செய்திக் கட்டுரைகளை எழுதியுள்ளார்.  
2001-2003 ஆண்டுகளில் ‘அவள் விகடன்’ இதழில் கிராமப்புற பெண்களை மையப்படுத்திய ஐம்பதுக்கும் மேற்பட்ட செய்திக் கட்டுரைகளை எழுதியிருக்கிறார்.  
2003 - 2005 ஆண்டுகளில் ‘ஆனந்த விகடனில்’ விளிம்புநிலை மக்களிடையே பணியாற்றி வரும் சமூகப் போராளிகள், சேவகர்கள் குறித்த ‘’வெளிச்சம்’’ என்ற தொடரை எழுதினார்.  
2011-2013 ஆண்டுகளில் ‘இந்தியா டுடே’ இதழில் மனிதக் கழிவகற்றும் தொழிலாளர்களின் அவல வாழ்வு குறித்து விரிவானக் களப்பணி செய்து செய்திக் கட்டுரைகள் எழுதியுள்ளார்.  
சன் தொலைக்காட்சியின் நிஜம் நிகழ்ச்சியில் விளிம்பு நிலை வாழ்வு குறித்து பல செய்தி ஆவணப் படங்களைப் பதிவு செய்துள்ளார்.  
2017ஆம் ஆண்டு மனிதக் கழிவை மனிதர் அகற்றும் இழிவுக்கு எதிராக'மஞ்சள்' என்ற நாடகத்தை எழுதி இயக்குனர் பா. ரஞ்சித் தயாரிப்பில் அனைத்து கட்சி அரசியல் தலைவர்களின் முன்னிலையிலும் காட்சிப்படுத்தினார்.  
2020ஆம் ஆண்டு கொரானா காலத்தில் தலித்மக்கள் எதிர்கொண்ட வன்கொடுமைகள், தலித் பெண்கள் மீதான பாலியல் தாக்குதல் போன்றவை இவர் எழுதிய கட்டுரைகளில குறிப்பிடத்தக்கவை.
# ஜெயராணி

## எழுதிய நூல்கள்

- ஜாதியற்றவளின் குரல்
- உங்கள் மனிதம் ஜாதியற்றதா?
- உங்கள் குழந்தை யாருடையது?
- எது நடந்ததோ அது நன்றாக நடக்கவில்லை
# ஜெயராணி

## பெற்ற விருதுகளும் அங்கீகாரமும்

- 2004 ஆம் ஆண்டு முஸ்லிம் பெண்களின் ஜமாத் உரிமை குறித்த செய்திக் கட்டுரைக்காக, பன்னாட்டு பத்திரிகையாளர் கூட்டமைப்பின் பாராட்டுச் சான்றிதழ் (International Federation of Journalists Commendation Certificate 2004) இவருக்கு வழங்கப்பட்டது.
- 2005 ஆம் ஆண்டு இந்தியா டுடே இதழ் ’’தேசிய அளவில் சமூகத்தில் தாக்கத்தை உண்டாக்கும் 30 பெண்களில் ஒருவராக’’ இவரை தேர்ந்தெடுத்தது.
- 2010 ஆம் ஆண்டு மதர் தெரஸா பல்கலைக்கழகம் ’காட்சி ஊடகத் துறையில் பொறுப்பானப் பங்களிப்பு’ என்ற விருதை இவருக்கு வழங்கியது.
- 2013 ஆம் ஆண்டு தொன் போஸ்கோ நிறுவனத்தின் ஊடக அறம் விருதை இவர் பெற்றார்.
- 2015 ‘ஜாதியற்றவளின் குரல்’ நூலுக்கு சிறந்த கட்டுரைத் தொகுப்பிற்கான ‘விகடன்’ விருது வழங்கப்பட்டது.
- 2015 ஆம் ஆண்டு அதே நூலுக்காக கனடா தமிழ் தோட்ட விருது பெற்றார்.
- 2012 ஆம் ஆண்டு குரலற்றவர்களின் குரலாக ஒலிக்கும் விளிம்புநிலை எழுத்துப் பணிக்காக மதுரை தலித் ஆதார மய்யத்தின் 'விடுதலை வேர்' விருது
- 2016 ஆம் ஆண்டு துடி அமைப்பின் ’அம்பேத்கர் பேரொளி’ விருது.
- 2017 ஆம் ஆண்டு திராவிடர் கழக<nowiki/>த்தின்’பெரியார் விருது’
- 2017 ஆம் ஆண்டு மலமள்ளும் இழிவுக்கு எதிரான மஞ்சள் நாடகத்திற்கான விகடன் விருது
- 2019 ஆம் ஆண்டு 'உங்கள் குழந்தை யாருடையது?’ வாசகசாலை அமைப்பின் சிறந்த கட்டுரை தொகுப்பு விருது.
- 2023 ஆம் ஆண்டு சமரசமற்ற ஊடகப் பணிக்காக காரைக்குடி போதி இலக்கிய சந்திப்பின் சிறந்த கட்டுரையாளர் விருதைப் பெற்றார்.
- 2025 ஆம் ஆண்டு மே 17 இயக்கம் வழங்கிய தமிழ் கனலி செயற்பாட்டாளர் விருது வழங்கி இவரை பெருமைப்படுத்தியது.
- 2025 விடுதலை சிறுத்தைகள் கட்சி<nowiki/>யின் சிறந்த சிறுகதை தொகுப்பிற்கான 'எழுச்சித் தமிழர் விருது' இவரின் செந்நிலம் நூலுக்கு வழங்கப்பட்டது.
# அம்பிகா துரந்தர்

**அம்பிகா மகாதேவ் துரந்தர்**, (*Ambika Mahadev Dhurandhar,* 4 ஜனவரி 1912-3 ஜனவரி 2009) மும்பையிலுள்ள உள்ள சர் ஜே. ஜே. கலைப்பள்ளியில் ஓவியத்தைப் படித்த முதல் சில பெண்களில் ஒருவர் ஆவார். இவர் புகழ்பெற்றக் கலைஞர் ம. வி. துரந்தரின் மகள் ஆவார். சர் ஜே. ஜே. கலைப் பள்ளியின் முன்னாள் மாணவரான இவரது தந்தை அங்கேயே ஆசிரியராகச் சேர்ந்து பள்ளியின் முதல் இந்திய இயக்குநராக இருந்தார்.  
அம்பிகா தனது தந்தையின் வழிகாட்டுதலின் கீழ் ஓவியம் கற்றார். தந்தையின் பரந்த கலைப்படைப்புகளை கவனித்தார். மேலும் தனது வாழ்நாள் முழுவதும் தந்தையின் பாணியிலேயே வரைந்தார். சர் ஜே. ஜே. கலைப் பள்ளியில் கல்விக் கலையின் பொற்காலத்தின் விளைவு இவருடன் வாழ்நாள் முழுவதும் தங்கியிருந்தது.
# அம்பிகா துரந்தர்

## ஆரம்பகால வாழ்க்கை மற்றும் கல்வி

ஆரம்பத்தில், துரந்தர் குடும்பம் தாகூர் வீட்டில் வசித்து வந்தது. அம்பிகா அவர்களின் இல்லத்திற்கு அருகில் உள்ள நவ்ரோஜி தெருவிலுள்ள கர்வே பல்கலைக்கழகத்தின் பெண்கள் உயர்நிலைப் பள்ளியில் பயின்றார். அதைத் தொடர்ந்து, இடைநிலை வகுப்பு வரை வீட்டிலேயே படித்தார். அம்பிகா ஆரம்பத்தில் இருந்தே கலைகளில் ஆர்வம் கொண்டிருந்ததால், இவரது தந்தை இவரை கலைப் பள்ளியில் ஓவியம் பயில அனுமதித்தார்.  
அம்பிகா, ஓவிய வகுப்புகளில் சேர்ந்து ஓவியத் தேர்வுகள் அனைத்திலும் தேர்ச்சி பெற்றார். 1931 ஆம் ஆண்டில் இரண்டாவது இடத்தைப் பிடித்தார். அவ்வாறு பட்டம் பெற்ற இரண்டாவது பெண் இவர். அமெரிக்கக் கலைஞர் ஏஞ்சலா டிரின்டேட் அந்த நேரத்தில் இவரது சகாக்களில் ஒருவர்.
# அம்பிகா துரந்தர்

## தொழில் மற்றும் தாக்கங்கள்

புராண மற்றும் வரலாற்றுக் காட்சிகள் அம்பிகாவின் படைப்புகளின் முக்கிய பாடங்களாக இருந்தன. இவரது படைப்புகளில் மனித உருவங்களின் வெவ்வேறு வெளிப்பாடுகளைப் பயன்படுத்தினார். மும்பை கலைச் சங்கக் கண்காட்சியில் காட்சிக்கு வைக்கப்பட்டிருந்த சிவாஜி மகாராஜின் முடிசூட்டு விழா மற்றும் ஆதிசக்தி தனது யோகினிகளுடன் இருப்பது போன்று இவர் வரைந்த ஓவியங்கள் இதற்கு சான்றாக இருந்தன. இந்த நிகழ்வில் இவருக்கு வெள்ளிப் பதக்கம் வழங்கப்பட்டது.  
அம்பிகா தனது குடும்பத்துடன் இந்தியா முழுதும் பயணம் செய்தார். பின்னர் வெளிநாடுகளுக்குத் தனியேச் சென்றார். இவரது தந்தை பல அரச குடும்பத்தாரால் ஓவியங்களை உருவாக்க அடிக்கடி அழைக்கப்பட்டார். பரோடா, குவாலியர், இந்தோர், கோலாப்பூர் போன்ற அரச குடும்பங்களின் அழைப்புகளை ஏற்றுக்கொண்ட பிறகு, தனது குடும்பத்துடன் இந்த அரச இல்லங்களில் பயணம் செய்து தங்குவதற்கான வாய்ப்பு இவருக்கு கிடைத்தது. 1930 முதல் 1950 வரையிலான தனது பயணங்களின் நினைவுகளைப் பற்றி அம்பிகா குறிப்புகள் எழுதியிருந்தார். இவரது மரணத்திற்குப் பிறகு 2010 ஆம் ஆண்டில் அந்தக் குறிப்புகளை அடிப்படையாகக் கொண்டு ‘என் நினைவுகள்’ என்ற பெயரில் ஒரு புத்தகம் வெளியிடப்பட்டது. இந்த புத்தகம் கலை வரலாற்றை ஆவணப்படுத்துகிறது மற்றும் அரச குடும்பங்களின் உச்சக்கட்ட நாட்களில் கலை தயாரிப்பு, கலை கற்பித்தல், வணிகம் மற்றும் வர்த்தகத்தை விவரிக்கும் ஒரு முக்கியமான ஆவனமாக செயல்படுகிறது. அம்பிகா திருமணமாகாதவர். மேலும், மும்பையின் கர் நகரிலுள்ள துரந்தர் இல்லமான அம்பாசாதனில் தனியாக வசித்து வந்தார். அம்பிகா 2009 இல் முதுமையில் நோயால் இறந்தார்.
# பீமாசங்கர் வனவிலங்கு சரணாலயம்

**பீமாசங்கர் வனவிலங்கு சரணாலயம்** (*Bhimashankar Wildlife Sanctuary*) மேற்கத்திய இந்திய மாநிலமான மகாராட்டிராவில் உள்ள புனே மாவட்டத்தின் அம்பேகாவ் மற்றும் கேத் தாலுகாக்களில் உருவாக்கப்பட்டது. முக்கியமாக இந்திய ராட்சத அணில்களின் வாழ்விடங்களைப் பாதுகாப்பதற்காக இச்சரணாலயம் உருவாக்கப்பட்டுள்ளது.  
மகாராட்டிராவின் 3 மாவட்டங்களான புனே மாவட்டம், இராய்காட்டு மாவட்டம் மற்றும் தானே மாவட்டம் ஆகிய பகுதிகளில் பரவியுள்ளது.
# பீமாசங்கர் வனவிலங்கு சரணாலயம்

## விவரங்கள்

பீமாசங்கர் வனவிலங்கு சரணாலயம் 131 சதுரகிலோமீட்டர் (51 சதுர மைல்) பரப்பளவைக் கொண்டுள்ளது. இச்சரணாலயம் மேற்குத் தொடர்ச்சி மலைகளின் (சாயாத்ரி மலைத்தொடர்கள்) ஒரு பகுதியாகும். உலகின் 12 பல்லுயிர் பெருக்க இடங்களில் ஒன்றாக இது அங்கீகரிக்கப்பட்டுள்ளது. இந்த சரணாலயம் 1985 ஆம் ஆண்டு மகாராட்டிரா மாநில அரசால் அறிவிக்கப்பட்டது. இதன் மொத்த பரப்பளவு 130.78 சதுர கிமீ ஆகும். வன உயிர்களான விலங்குகள், பறவைகள், பூச்சிகள், தாவரங்கள் முதலியவற்றை பாதுகாக்கின்ற இது வனவிலங்கு பாதுகாப்புச் சட்டம் 1972 இன் கீழ் உருவாக்கப்பட்டது.  
சரணாலயத்தில் ஒன்பது பழங்குடி கிராமங்கள் உள்ளன. இப்பகுதியின் உயிர் பன்முகத்தன்மை தக்கவைக்கப்பட்டுள்ளது, ஏனெனில் இச்சரணாலயம் தலைமுறைகளாக புனித தோப்புகளின் தொகுப்பாக பாதுகாக்கப்படும். இந்த புனித தோப்புகள் இந்த பகுதியின் மரபணு குளங்களாக செயல்படுகின்றன. இங்கிருந்து விதைகள் சிதறடிக்கப்பட்டன. சரணாலயத்தில் உள்ள அகுபே- என்ற ஒரு பழங்குடி மகாதேவ் கோலி கிராமத்தின் புனித தோப்பு, ஒரு மலையேறுபவர் கோம்பல்-சான்டோலிசு டோமெண்டோசாவும் 1984 இல் 800-1000 வயதுடையவை என்று கண்டறியப்பட்டன.
# பீமாசங்கர் வனவிலங்கு சரணாலயம்

## விவரங்கள்

### தாவரங்கள் மற்றும் விலங்குகள்

உள்ளூர் மற்றும் சிறப்பு தாவரங்கள் மற்றும் விலங்கினங்களின் பெரிய பன்முகத்தன்மையை இச்சரணாலயம் கொண்டுள்ளது. மகாராட்டிராவின் மாநில விலங்கான இரட்டுஃபா இண்டிகா எல்பிசுடோனியின் தாயகமாகும், இது இந்திய இராட்சத அணிலின் துணை இனமாகும். அச்சுறுத்தலுக்கு உள்ளான மூன்று இந்தோ-மாலியன் அணில் இனங்களில் ஒன்றுமாகும். இங்கு காணப்படும் குறிப்பிட்ட துணை இனங்கள் பீமாசங்கர் வனவிலங்கு சரணாலயத்திற்கு மட்டுமே சொந்தமானவை. சரணாலயத்தில் இருந்து பதிவாகும் முக்கியமான பாலூட்டிகளில் பாந்தெரா பர்டசு சிறுத்தை, மற்றும் தங்க நரி (கேனிசு ஆரியசு), சாம்பார் (செர்வசு யூனிகலர்), குரைக்கும் மான் (முண்டியாக்கசு முண்டியாக்கு), காட்டுப்பன்றி (சசு சுக்ரோஃபா), பொதுவான லங்கூர் (செம்னோபிதேகசு எண்டெல்லசு), செம்முகக் குரங்கு (மக்காக்கா முலாட்டா) மற்றும் எலி மான் (மோசியோலா மெமின்னா) ஆகியவை அடங்கும். இந்திய எறும்புத்திண்ணியும் (மானிசு கராசிகாடாட்டா) இங்கிருப்பதாகப் பதிவாகியுள்ளது. சரணாலயத்தில் சிறப்பு வாய்ந்த உள்ளூர் ஊர்வன, நீர்வீழ்ச்சிகள், பட்டாம்பூச்சிகள் மற்றும் பூச்சிகள் நிறைந்துள்ளன. பருவமழையின் போது (மழைக்காலம்) உயிரணு ஒளி வீசும் பூஞ்சை உட்பட பல்வேறு வகையான பாசிகள் மற்றும் எபிஃபைட்டுகளை மரங்களில் காணலாம்.
# மெட்டி ஒலி 2 (தொலைக்காட்சித் தொடர்)

**மெட்டி ஒலி 2** என்பது சன் தொலைக்காட்சியில் அக்டோபர் 27, 2025 முதல் திங்கள் முதல் சனி வரை இரவு 7:30 மணிக்கு ஒளிபரப்பான குடும்ப கதைக்களத்தை கொண்ட தொலைக்காட்சி நாடகத் தொடர் ஆகும்.  
இந்த தொடரை மெட்டி ஒலி மற்றும் நாதஸ்வரம் புகழ் திருமுருகன் கதை எழுதி, இயக்கி மற்றும் நடித்து வருகின்றார், இவருடன் சேர்ந்து பிரபல இயக்குநரும் நடிகருமான ஆர். சுந்தர்ராஜன், புதுமுக நடிகைகள் அஞ்சனா மற்றும் கன்னிகா ரவி முதன்மை காதாபாத்திரத்தில் நடித்துள்ளனர். இந்த தொடர் 13 நவம்பர் 2020 ஆம் ஆண்டு 684 அத்தியாங்களுடன் நிறைவு பெற்றது.  
| நாடு | மொழி | அலைவரிசை | தலைப்பு | ஒளிபரப்பு | அத்தியாயங்கள் |
| --- | --- | --- | --- | --- | --- |
| இந்தியா | தெலுங்கு ஜெமினி தொலைக்காட்சி | கன்னியாதானம்
(కన్యాదానం) | 6 அக்டோபர் 2025 - ஒளிபரப்பில் | <>88</> |  |
# ம. வி. துரந்தர்

ராவ் பகதூர் **மகாதேவ் விஸ்வநாத் துரந்தர்** (*Mahadev Vishwanath Dhurandhar*, 18 மார்ச் 1867-1 ஜூன் 1944) ஓர் இந்திய ஓவியரும் மற்றும் பிரித்தானிய காலனித்துவ சகாப்தத்தைச் சேர்ந்த அஞ்சல் அட்டை கலைஞரும் ஆவார். இவரது மிகவும் பிரபலமான ஓவியங்களில் பொதுவான காலனித்துவ கால பெண்களின் விளக்கப்படங்கள் அதிகம் இடம் பெற்றன.
# ம. வி. துரந்தர்

## இளமை வாழ்க்கை

துரந்தர் மகாராட்டிராவின் கோலாப்பூரில் ஒரு மராத்திய பத்தாரே பிரபுத்துவக் குடும்பத்தில் பிறந்தார். கோலாப்பூரில் உள்ள இராஜாராம் உயர்நிலைப் பள்ளியில் பள்ளிப்படிப்பை முடித்த பிறகு, 1890 ஆம் ஆண்டில் மும்பையிலுள்ள ஜே. ஜே. கலைப் பள்ளியில் சேர்ந்தார். அங்கு கலைஞர் ஜான் கிரிஃபித்ஸின் மாணவராக இருந்தார். ஒரு மாணவராக இவர் தனது பணிக்காக பல பதக்கங்களை வென்றார். 1895 இல் பட்டம் பெற்றார்.
# ம. வி. துரந்தர்

## தொழில் வாழ்க்கை

ஜே. ஜே. கலைப் பள்ளியில் பட்டம் பெற்ற பிறகு, துரந்தர் 1896 ஆம் ஆண்டில் அதே பள்ளியில் ஒரு ஆசிரியராகச்ச் சேர்ந்து தனது வாழ்க்கையின் எஞ்சிய காலத்தை கழித்தார். 1910இல் தலைமை ஆசிரியராக நியமிக்கப்பட்டார். 1918 ஆம் ஆண்டில் வரைதல் மற்றும் கைவினை ஆய்வாளராக நியமிக்கப்பட்ட துரந்தர், 1931 வரை அந்த பதவியில் பணியாற்றினார். ஓய்வு பெறுவதற்கு முன்பு இரண்டு ஆண்டுகள் துணை முதல்வராக இருந்தார். 1938 ஆம் ஆண்டில், துரந்தர் அரச கழகத்தின் கலைச் சங்கத்தின் உறுப்பினராகத் தேர்ந்தெடுக்கப்பட்டார்.
# ம. வி. துரந்தர்

## தொழில் வாழ்க்கை

### பாணியும் படைப்புகளும்

மும்பை நகரத்தையும் அதன் மக்களையும் ஆவணப்படுத்துவதும், இந்து புராணங்கள் மற்றும் ஓமர் கய்யாமின் படைப்புகளில் இருந்து காட்சிகளை வரைவதும் இவரது பிரபலமான படைப்புகளில் அடங்கும். ஒரு சிறந்த கலைஞரான துரந்தர், ஓட்டோ ரோத்ஃபீல்ட் எழுதிய இந்தியாவின் பெண்கள் (1920) என்ற புத்தகத்திற்காக சில ஓவியங்கள் மற்றும் விளக்கப்படங்களை உருவாக்கியதாகக் கூறப்படுகிறது. துரந்தர் அஞ்சல் அட்டைகளையும் வடிவமைத்தார். *எஸ். எம். எட்வர்டஸ்*, *பை-வேஸ் ஆஃப் பாம்பே* (1912) மற்றும் *சி. ஏ. கின்கெய்டின் டெக்கன் நர்சரி டேல்ஸ்* ஆகியவற்றிற்கான விளக்கப்படங்களை வழங்கினார். மேலும் *அராம் மற்றும் பூட்* என்ற குஜராத்தி பத்திரிகைக்கான ஓவியங்களையும் வரைந்தார். ரவி வர்மா அச்சகம் வெளியிட்ட மதம் சம்பந்தமான நூல்களுக்கும் இவர் ஓவியங்களை வரைந்தார். ஜே. ஜே. பள்ளியில் படித்த தனது நினைவுகள் குறித்து மராத்தியில் சுயசரிதை ஒன்றை எழுதினார். 1926 ஆம் ஆண்டில், சிவாஜியின் வாழ்க்கை குறித்த ஓவியங்களை உருவாக்க அவுந்த் மாநிலத்தின் ஆட்சியாளரான மகாராஜா பவன்ராவ் ஸ்ரீனிவாசராவ் பந்த் பிரதிநிதியால் இவர் நியமிக்கப்பட்டார்.
# கியோங்னோசுலா ஆல்பைன் சரணாலயம்

**கியோங்னோசுலா ஆல்பைன் சரணாலயம்** (*Kyongnosla Alpine Sanctuary*) இந்தியாவின் சிக்கிம் மாநிலத்தின் காங்டாக்கு மாவட்டத்தில் உள்ள ஓர் இயற்கை காப்பகமாகும். நாதூ லா சாலையில் உள்ள சோம்கோ (சாங்கு) ஏரியை ஒட்டிய பகுதியைச் சுற்றி அமைந்துள்ளது. சிக்கிமின் தலைநகரான காங்டாக்கிலிருந்து கிழக்கே சுமார் 31 கிமீ (19 மைல்) தொலைவில் அமைந்துள்ள இந்த சரணாலயம் சுமார் 31 சதுரகிலோமீட்டர் (12 சதுர மைல்) பரப்பளவைக் கொண்டுள்ளது, மேலும் 15 ஆவது மைல் காவல் சோதனைச் சாவடியிலிருந்து ரோங் சூ பள்ளத்தாக்கு மற்றும் சோம்கோ ஏரியின் எல்லையில் உள்ள முகடுகள் வரை நீண்டுள்ளது.  
தாவரங்கள் மற்றும் விலங்கினங்கள் இரண்டும் இங்கு நிறைந்துள்ளன. அரிய, ஆபத்தான தரை ஆர்க்கிட்டுகளும் கொத்துக் கொத்தான மலர்கள் உடைய பசுமை மாறாச் செடி வகைகளும் உயரமான என்றும் பசுமையான புதர்ச் செடி வகைகளும் உயரமான வெள்ளி நிற ஊசியிலை மரங்களும் இங்கு காணப்படுகின்றன. ரோடோடென்ட்ரான் நிவியம் (சிக்கிமின் மாநில மரம்) மற்றும் சைப்ரிபீடியம் திபெடிகம் (அழிவு விளிம்பில் உள்ள தரை கொடி ஆர்க்கிட்டு) ஆகியவையும் இங்கு அறிமுகப்படுத்தப்பட்டுள்ளன.  
கியோங்னோசுலா ஆல்பைன் சரணாலயம் புனித இமயமலை நிலப்பரப்பின் ஒரு பகுதியாகும்.  
சரணாலயத்தைப் பார்வையிட சிறந்த நேரம் மே, சூன், அக்டோபர் மற்றும் நவம்பர் மாதங்கள் ஆகும், அப்போது காலநிலை இனிமையாகவும், வறண்டதாகவும், சூடாகவும் இருக்கும்.
# நெல்லை வனவிலங்கு சரணாலயம்

**நெல்லை வனவிலங்கு சரணாலயம்** (*Nellai Wildlife Sanctuary*) இந்தியாவின் தமிழ்நாட்டின் திருநெல்வேலி மாவட்டத்தில் அமைந்துள்ளது. இதன் புகழ்பெற்ற மலைகளுக்கு மிகவும் பிரபலமானது. இதுபோன்ற 29 மலை சிகரங்களில், சிவகிரி மலை 1,748 மீட்டர் உயரமுள்ள மிக உயரமான இடமாகக் கருதப்படுகிறது. மேலும் இராமக்கல்தேரி ஒரு சிறந்த சுற்றுலா தலமாகும். நெல்லை வனவிலங்கு சரணாலயம் 2015 ஆம் ஆண்டில் ஒரு வனவிலங்கு சரணாலயம் என்ற பட்டத்தைப் பெற்றது. பல வகையான அயல்நாட்டு விலங்கினங்கள் மற்றும் தாவரங்களுக்கு தாயகமாக விளங்கும் இச்சரணாலயம் ஒரு பாதுகாக்கப்பட்ட வனவிலங்கு சரணாலயமாகும். செப்டம்பர் முதல் சனவரி மாதம் வரை இச்சரணாலயத்தைப் பார்வையிட சிறந்த காலமாகும்.
# நெல்லை வனவிலங்கு சரணாலயம்

## அமைவிடம்

திருநெல்வேலி வனப் பிரிவின் ஒரு பகுதியான இச்சரணாலயம் 35,673.33 எக்டேர் பரப்பளவில் பரவியுள்ளது. அடர்ந்த காடுகள் நிறைந்த பல்வேறு மலைத்தொடர்களில் நீண்டுள்ளது. இங்குள்ள மிக உயரமான சில சிகரங்கள் பின்வருமாறு: சிவகிரி மலை (431 மீ), தொட்டி மலை (381 மீ), அருயிட்டலை மொட்டை (231 மீ) மற்றும் கள்ளி மலை (88 மீ). நெல்லை வனவிலங்கு சரணாலயத்தின் பலகை நிலப்பரப்பு புலி மற்றும் சாம்பல் நிற அணில் இருப்புகளுடன் எல்லைகளைப் பகிர்ந்து கொள்கிறது.
# கணநாத் ஒபயசேகர

**கணநாத் ஒபேயசேகர** (*Gananath Obeyesekere*, 2 பிப்ரவரி 1930 - 25 மார்ச் 2025) என்பவர் பிரின்ஸ்டன் பல்கலைக்கழகத்தில் சமய மானுடவியலாளராகவும், மானிடவியல் பேராசிரியராகவும் இருந்தவராவர். இவரது புத்தகங்களில் *இலங்கை கிராமங்களில் நில உடமை முறை: ஒரு சமூகவியல் - வரலாற்று ஆய்வு*, மெடுசாவின் தலை முடி, *பத்தினி வழிபாட்டு மரபு*, *உருமாற்றப்பட்ட பௌத்தம்* (இணை ஆசிரியர்), பண்பாட்டின் படைப்பு, *கேப்டன் குக் கடவுளான கதை,* *கர்மாவை உருவாக்குதல்* ஆகியவை அடங்கும். இவர் தனது களப்பணியின் பெரும்பகுதியை இலங்கையில் மேற்கோண்டார்.
# கணநாத் ஒபயசேகர

## தொழில்

ஒபேயசேகர பிரித்தானிய இலங்கையின் மீகாமையில் (தற்போதைய இலங்கையின் மேற்கு மாகாணத்தில் உள்ளது) பிறந்தார். இவர் பேராதனைப் பல்கலைக்கழகத்தில் ஆங்கிலத்தில் இளங்கலைப் பட்டம் (1955) பெற்றார், பின்னர் வாசிங்டன் பல்கலைக்கழகத்தில் முதுகலைப் பட்டமும் (1958), முனைவர் பட்டதும் (1964) பெற்றார். பிரின்ஸ்டன் பல்கலைக்கழகத்தில் பணியாற்றுவதற்கு முன்பு, ஒபேயசேகர சிலோன் பல்கலைக்கழகம், இவர் 1980 முதல் 2000 ஆம் ஆண்டு ஓய்வு பெறும் வரை பிரின்ஸ்டன் பல்கலைக்கழக மானுடவியல் துறையில் தலைவராகவும், பேராசிரியராகவும் இருந்தார்.  
ஒபேயசேகரே பல கல்வியியல் விருதுகளைப் பெற்றுள்ளார். இவர் மானுடவியல் துறைக்கு புலமைப் பங்களிப்புகளைப் பாராட்டி ராயல் ஆந்த்ரோபாலஜிக்கல் இன்ஸ்டிடியூட் வழங்கிய தாமஸ் எச். ஹக்ஸ்லி பதக்கமும். 1978 ஆம் ஆண்டு வழங்கப்பட்ட கக்கன்ஹெய்ம் பெல்லோஷிப் ஆகியவை அடங்கும். இவர் தனது 95 வயதில் 2025 மார்ச் 25 அன்று கொழும்பில் காலமானார்.
# கணநாத் ஒபயசேகர

## மார்ஷல் சாலின்சுடனான விவாதம்

1990களில், பழங்குடி மக்களின் பகுத்தறிவு குறித்து மார்ஷல் சாலின்சுடன் ஒபேயேசேகெரே நன்கு அறியப்பட்ட அறிவுசார் விவாதத்தில் ஈடுபட்டார். 1779 ஆம் ஆண்டு அவாயித் தீவுகளில் ஜேம்ஸ் குக் இறந்த விவரங்களை ஆராய்ந்து அது தொடர்பாக இந்த விவாதம் மேற்கொள்ளப்பட்டது. பழங்குடி மக்களின் பகுத்தறிவை எவ்வாறு புரிந்துகொள்வது என்பதுதான் விவாதத்தின் மையப் புள்ளியாக இருந்தது.
# கணநாத் ஒபயசேகர

## புத்தகங்கள்

- *Land Tenure in Village Ceylon: A Sociological And Historical Study*, 1967
- *Medusa's Hair: An Essay On Personal Symbols And Religious Experience*, 1981
- *The Cult of the Goddess Pattini*, 1984
- *Buddhism Transformed: Religious Change in Sri Lanka* (with Richard Gombrich), 1988
- *The Work Of Culture: Symbolic Transformation in Psychoanalysis And Anthropology*, 1990
- *The Apotheosis Of Captain Cook: European Mythmaking in the Pacific*, 1992
- *Imagining Karma: Ethical Transformation in Amerindian, Buddhist, and Greek Rebirth*, 2002
- *Cannibal Talk : The Man-Eating Myth and Human Sacrifice in the South Seas*, 2005
- *Karma and Rebirth*, 2005
- *The Awakened Ones: Phenomenology of Visionary Experience*, 2012
- *The Doomed King: A Requiem For Sri Vikrama Rajasinha*, 2017
- *Histories: Sri Lankan Pasts and The Dilemmas of Narrative Representation*, 2019
- *The Many Faces of the Kandyan Kingdom: 1591–1765, Lessons for our Time*, 2020
- *Placating the Demons: Ritual Practices Among Sri Lankans*, 2021
- *Vädda Presence in the Kandyan Kingdom: A Re-Examination*, 2022
# கணநாத் ஒபயசேகர

## மற்ற படைப்புகள்

- *Kataragama: A God For All Seasons*, 1973
# சித்தார்த்நகர்

**சித்தார்த்நகர்** (*Siddharthnagar*) (இதன் பழைய பெயர்:நௌகர்), இந்தியாவின் உத்தரப் பிரதேச மாநிலத்தில் நகரத்தின் பூர்வாஞ்சல் பிரதேசத்தில் உள்ள சித்தார்த் நகர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரான லக்னோவிற்கு வடகிழக்கே 270.8 கிலோ மீட்டர் தொலைவிலும்; கோரக்பூருக்கு வடமேற்கே 98.1 கிலோ மீட்டர் தொலைவிலும் உள்ளது.
# சித்தார்த்நகர்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 25 வார்டுகளும், 3,714 குடியிருப்புகளும் கொண்ட சித்தார்த்நகரின் மக்கள் தொகை 25,422 ஆகும். அதில் 13,064 ஆண்கள் மற்றும் 12,358 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14.86 % வீதம் உள்ளனர். பாலின விகிதம் 1000 ஆண்களுக்கு 946 பெண்கள் வீதம் உள்ளனர். சராசரி எழுத்தறிவு 78.65 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 5.66 % மற்றும் 0.77 % வீதம் உள்ளனர். இந்நகரத்தில் இந்து சமயத்தினர் 63.26%, இசுலாமியர்35.96%, சீக்கியர்கள் 0.48% மற்றும் பிற சமயத்தினர் 0.29% வீதம் உள்ளனர்.
# சித்தார்த்நகர்

## போக்குவரத்து

கோரக்பூர்-கோண்டா நகரங்களை இணைக்கும் இருப்புப்பாதையில் சித்தார்த்நகர் தொடருந்து நிலையம் உள்ளது. தேசிய நெடுஞ்சாலை எண் 730 இந்நகரத்திற்கு அருகில் செல்கிறது.
# ஆதம்கர் மலைகள்

**ஆதம்கர் மலைகள்** (*Adamgarh Hills*) இந்திய மாநிலமான மத்தியப் பிரதேசத்தில் உள்ள நர்மதாபுரம் மாவட்டத்தின் நர்மதாபுரம் நகரில் அமைந்துள்ளது.
# ஆதம்கர் மலைகள்

## முக்கியத்துவம்

வரலாற்று காலத்திற்கு முந்தைய பாறை தங்குமிடங்கள் மற்றும் மலைகளில் காணப்படும் பாறை ஓவியங்களுக்கு ஆதம்கர் மலைகள் பிரபலமாக உள்ளன. கற்கால கலைப்பொருட்கள், கீழ் பழங்கற்காலம் மற்றும் இடைக்கற்கால கருவிகள் இங்கு அகழ்வாராய்ச்சி செய்யப்பட்டுள்ளன.  
19ஆம் நூற்றாண்டில் மேற்கொள்ளப்பட்ட ஆராய்ச்சி மற்றும் அகழ்வாராய்ச்சியின் போது புதிய கற்கால ஓவியங்கள் கண்டுபிடிக்கப்பட்டன. அகழ்வாராய்ச்சியின் போது கண்டுபிடிக்கப்பட்ட 18 தங்குமிடங்களில் இப்போது 11 காணக்கூடிய தங்குமிடங்கள் உள்ளன.
# ஆதம்கர் மலைகள்

## அமைவிடம்

நர்மதாபுரம் நகருக்கு தென்கிழக்கே 2 கி. மீ தொலைவில் ஆதம்கர் மலைகள் அமைந்துள்ளன.
# ஆதம்கர் மலைகள்

## போக்குவரத்து

நர்மதாபுரம் சாலை மற்றும் இரயில் மூலம் நன்கு இணைக்கப்பட்டுள்ளது. அருகிலுள்ள முக்கிய இரயில் நிலையம் இட்டார்சியில் உள்ளது.
# ரத்னபிரவா தேவி

**ரத்னபிரபா தேவி** (*Ratnaprava Devi*) (11 டிசம்பர் 1909 27 ஏப்ரல் 2001) **ரத்னபிரபா தேபி** எனவும் அழைக்கப்பட்ட இவர் இந்தியாவின் ஒடிசாவைச் சேர்ந்த ஓர் அரசியல்வாதியும் எழுத்தாளருமாவார். இவர் 1957 ஆம் ஆண்டு முதல் 1961ஆம் ஆண்டு வரை ஒடிசா சட்டமன்ற உறுப்பினராக இருந்தார்.
# ரத்னபிரவா தேவி

## வாழ்க்கை வரலாறு

இவர் மன்னர் சங்கர் பிரதாப் சிங் தியோவின் மனைவியும், சரேய்கலா கர்சுவான் இராச்சியத்தின் இளவரசியுமாவார். தேன்கனலின் தற்போதைய மன்னரான பிரிகேடியர் காமாக்ய பிரசாத் சிங் தியோவின் தாயார் ஆவார். இவரது குடும்பப் பின்னணி ஒடிசாவின் அரச மரபினைச் சேர்ந்தது.  
ஒரு சட்டமன்ற உறுப்பினராக, ரத்னபிரவா தேவி தேன்கனல் மற்றும் ஒடிசாவில் சீர்திருத்தங்களைக் கொண்டுவருவதில் பங்கு வகித்தார். இவரது சுயசரிதை, இவரது வாழ்நாள் முழுவதும் சமூக-அரசியல் வரலாற்றையும் அனுபவங்களையும் வெளிக்காட்டுகிறது. ரத்னபிரவா தேவியின் தாக்கம் அரசியலுக்கு அப்பாற்பட்டது; இவர் ஜெகந்நாதரிடம் ஆழ்ந்த பக்தி கொண்டிருந்தார். தனது மக்களின் நலனுக்காக அயராது உழைத்தார்.
# ரத்னபிரவா தேவி

## மேதகை

"ராணி ரத்னபிரவா தேவியின் சுயசரிதை" என்ற புத்தகமான தேன்கனலில் இவரது எழுபது ஆண்டுகால நினைவுகள் குறிப்பிடப்படுகிறது. முதலில் 1997 ஆம் ஆண்டில் ஒடியாவில் வெளியிடப்பட்ட இது, இப்போது டாக்டர் தபன் கே. பாண்டா மற்றும் டாக்டர் ஜூலி மிஸ்ரா ஆகியோரால் ஆங்கிலத்தில் மொழிபெயர்க்கப்பட்டுள்ளது.
# கியான்பூர்

**கியான்பூர்** (*Gyanpur*), இந்தியாவின் உத்தரப் பிரதேச மாநிலத்தின் அவத் பிரதேசத்தில் அமைந்துள்ள சந்து ரவிதாஸ் நகர் மாவட்டத்தின் நிர்வாகத் தலைமையிட நகரமும் நகராட்சியும் ஆகும். இது மாநிலத் தலைநகரான லக்னோவிற்கு தென்கிழக்கே 275.கிலோ மீட்டர் தொலைவிலும்,கோரக்பூருக்கு தெற்கே 86.5 கிலோ மீட்டர் தொலைவிலும் உள்ளது.
# கியான்பூர்

## மக்கள் தொகைப் பரம்பல்

2011ஆம் ஆண்டின் இந்திய மக்கள் தொகைக் கணக்கெடுப்பின்படி 11 வார்டுகளும், 2,024 குடியிருப்புகளும் கொண்ட கியான்பூர் பேரூராட்சியின் மக்கள் தொகை 12,808 ஆகும். அதில் 6,908 ஆண்கள் மற்றும் 5,900 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% வீதம் உள்ளனர். பாலின விகிதம் 1000 ஆண்களுக்கு 854 பெண்கள் வீதம் உள்ளனர். சராசரி எழுத்தறிவு 83.3% வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 1,167 மற்றும் 19 வீதம் உள்ளனர். இந்நகரத்தில் இந்து சமயத்தினர் 77.66%, இசுலாமியர் 22.09% மற்றும் பிற சமயத்தினர் 0.16% வீதம் உள்ளனர்.
# கியான்பூர்

## போக்குவரத்து

### தொடருந்து நிலையம்

கியான் ரோடு தொடருந்து நிலையம்கோரக்பூர் போன்ற நகரங்களுடன் இணைக்கிறது.
# வக்ஃபு (திருத்த) சட்ட முன்வரைவு, 2024

**வக்ஃபு (திருத்த) மசோதா, 2024** *(The Waqf (Amendment) Bill, 2024)* ஆகஸ்ட் 8, 2024 இல் இந்திய மக்களவையில் அறிமுகப்படுத்தப்பட்டது. இது 1923 இல் இயற்றப்பட்ட முசல்மான் வக்ஃபு சட்டத்தை மாற்றியமைக்கவும், 1995 வக்ஃபு சட்டத்தைத் திருத்தவும் முயல்கிறது. இந்தச் சட்டம் இந்தியாவில் வக்ஃபு சொத்துக்களை ஒழுங்குபடுத்தவும், முஸ்லிம் சட்டத்தின் கீழ் புனிதமான, மத அல்லது தொண்டு நோக்கங்களுக்காகக் கருதப்படும் அசையும் அல்லது அசையாச் சொத்துக்களை அறகட்டளை நிதியாக வரையறுக்கிறது. வக்ஃபுகளை நிர்வகிக்க ஒவ்வொரு மாநிலமும் ஒரு வக்ஃபு வாரியத்தை அமைக்க வேண்டும். இந்த மசோதா இந்தச் சட்டத்தை **<nowiki/>'ஐக்கிய வக்ஃபு மேலாண்மை, அதிகாரமளித்தல், செயல்திறன் மற்றும் மேம்பாட்டுச் சட்டம், 1995' (UWMEEDA 1995)** என மறுபெயரிடுகிறது.
# வக்ஃபு (திருத்த) சட்ட முன்வரைவு, 2024

## கூட்டு நாடாளுமன்றக் குழு

வக்ஃபு (திருத்தம்) மசோதா, 2024 ஐ மறுஆய்வு செய்ய 31 உறுப்பினர்களைக் கொண்ட ஒரு நாடாளுமன்றக் கூட்டுக் குழுவினை நிறுவியது. இந்தக் குழுவில் மக்களவையிலிருந்து 21 உறுப்பினர்களும், மாநிலங்களவையிலிருந்து 10 உறுப்பினர்களும் இருப்பார்கள். 9 ஆகஸ்ட் 2024 இல் சிறுபான்மையினர் நலத்துறை அமைச்சர் கிரன் ரிஜிஜுவால் இந்தக் குழு அறிவிக்கப்பட்டது. திரிணாமுல் காங்கிரஸ் மக்களவை உறுப்பினர்கல்யாண் பானர்ஜி இந்தக் கூட்டத்தைப் புறக்கணித்தார்.
# இசுலாம்பூர் சட்டமன்றத் தொகுதி, மேற்கு வங்காளம்

**இசுலாம்பூர் சட்டமன்றத் தொகுதி** (Islampur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது உத்தர தினஜ்பூர் மாவட்டத்தில் அமைந்துள்ளது. இசுலாம்பூர், ராய்கஞ்ச் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# இசுலாம்பூர் சட்டமன்றத் தொகுதி, மேற்கு வங்காளம்

## சட்டமன்ற உறுப்பினர்கள்

| ஆண்டு | வேட்பாளர் | கட்சி |  |
| --- | --- | --- | --- |
| 1977 | சௌத்ரி அப்துல் கரீம் | சுயேச்சை |  |
| 1982 | சௌத்ரி எம்.டி அப்துல்கரீம் | இந்திய தேசிய காங்கிரசு |  |
| 1987 | எம்டி ஃபரூக் ஆசம் | இந்தியப் பொதுவுடமைக் கட்சி (மார்க்சிஸ்ட்) |  |
| 1991 | சவுத்ரி எம்.டி அப்துல் கரீம் | rowspan=2 | இந்திய தேசிய காங்கிரசு |
| 1996 | சவுத்ரி அப்துல் கரீம் |  |  |
| 2001 | அப்துல் கரீம் சவுத்ரி | அகில இந்திய திரிணாமுல் காங்கிரசு |  |
| 2006 | எம்டி ஃபரூக் | இந்தியப் பொதுவுடமைக் கட்சி (மார்க்சிஸ்ட்) |  |
| 2011 | அப்துல் கரீம் சவுத்ரி | அகில இந்திய திரிணாமுல் காங்கிரசு |  |
| 2016 | கனையா லால் அகர்வால் | இந்திய தேசிய காங்கிரசு |  |
| 2021 | அப்துல் கரீம் சவுத்ரி | அகில இந்திய திரிணாமுல் காங்கிரசு | } |
# திருக்கொளுவூர் ஆதி நாகநாதர் கோயில்

**திருக்கொளுவூர் ஆதி நாகநாதர் கோயில்** என்பது இந்தியாவின், தமிழ்நாட்டின் இராமநாதபுரம் மாவட்டம், நயினார்கோவில் ஊராட்சி ஒன்றியத்துக்கு உட்பட்ட திருக்கொளுவூரில் உள்ள ஒரு சிவன் கோயிலாகும்.
# திருக்கொளுவூர் ஆதி நாகநாதர் கோயில்

## பெயர்

பிற்காலப் பாண்டியர் ஆட்சிக் காலத்தில் இப்பகுதி *துகவூர்க் கூற்றம்* என்ற உட்பிரிவில் அடங்கி இருந்தது. அப்போது இவ்வூருக்கு கூவிளபுரம் என்ற பெயரால் அழைக்கப்பட்டது எனப்படுகிறது. கூவிளபுரம் ஆதி நாகநாத சுவாமி கோயில் எதிரே மாணிக்க நிறைகங்கை தீர்த்தக் குளத்தை வெட்டும்போது அங்கே உழவுக்குப் பயன்படுத்தப்படும் ஒரு தங்க கொளு ஒன்றும், பொன்னாபரனங்களும் புதையலாக கிடைத்தன. இதனால் இந்த ஊருக்கு *திருக்கொளுவூர்* என்ற பெயர் ஏற்பட்டதாக செவிவழிக் கதைகள் உள்ளன.
# திருக்கொளுவூர் ஆதி நாகநாதர் கோயில்

## அமைவிடம்

இக்கோயில் இராமநாதபுரம் மாவட்டத்தில் பரமக்குடி- தனியாபுளி செல்லும் சாலையில் 26 கி.மீ. தொலைவில் உள்ள திருக்கொளுவூர் என்னுமிடத்தில் அமைந்துள்ளது.
# திருக்கொளுவூர் ஆதி நாகநாதர் கோயில்

## பஞ்ச சேத்திர லிங்கங்கள்

இப்பகுதியை ஆண்ட மன்னர் கூவிளபுரம் ஆதி நாகநாத சுவாமி கோயில், இயமனேசுவரம் எமனேசுவரமுடையார், சிறகிகோட்டை குணநாதீசுவரர், சாளாக்கிராமம் வரகுண ஈசுவரர், நாயினார் கோயில் நாகநாதசுவாமி ஆகிய ஐந்து சிவன் கோயில்களையும் பஞ்ச சேத்திர லிங்கங்கள் என்று நிர்மாணித்ததாக அறியப்படுகிறது.
# திருக்கொளுவூர் ஆதி நாகநாதர் கோயில்

## அமைப்பு

ஊரின் வடக்கில் கிழக்கு நோக்கி இக்கோயில் அமைந்துள்ளது. முக மண்டபம், மகா மண்டபம், அர்த்த மண்டபம், கருவறை ஆகிய உள்கட்டமைப்புகளைக் கொண்டுள்ளது. வெளிச்சுற்றில் கன்னிமூலைக் கணபதி, தண்டாயுதபாணி, அஞ்சனேயர் ஆகிய தெய்வங்களுக்கான சிற்றாலயங்கள் அமைந்துள்ளன. கோட்டத்தில் தென்முக்க் கடவுள், பிரம்மன், துர்கை ஆகியோர் உள்ளனர். கருவறை விமானம் நாகர பாணியில் அமைந்துள்ளது.  
கருவறையில் இசவன் சுயம்புலிங்கமாக உள்ளார். லிங்கத்தில் ஆவுடையார் இல்லை. இந்த லிங்கமானது புற்றுக்கு நடுவில் உள்ளது. புற்றில் கண்ட பாம்பையே அம்மனாக கருதி பக்தர்கள் வழிபடுவதால், இங்கு அம்மனுக்குச் தனி சந்நிதி இல்லை. எனவே கருவறையிலேயே இருவரும் உள்ளதாக ஐதீகம் உள்ளது.
# திருக்கொளுவூர் ஆதி நாகநாதர் கோயில்

## வழிபாடு

இக்கோயிலில் நாள்தோறும் நான்கு கால பூசை நடக்கிறது. ஆண்டு தோறும் வைகாசி மாதம் 11 நாட்கள் விழா நடக்கிறது. விழாவின் ஒன்பதாம் நாளில் தேரோட்டம் நடத்தப்படுகிறது. 10 ஆம் நாள் பூக்குழி இறங்கும் விழா நடக்கிறது.
# வெள்ளி(II) புளோரைடு

**வெள்ளி(II) புளோரைடு** (Silver(II) fluoride) என்பது AgF<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெள்ளி(II) சேர்மத்திற்கு இச்சேர்மம் ஓர் அரிய எடுத்துக்காட்டாகும். வெள்ளி பொதுவாக அதன் +1 ஆக்சிசனேற்ற நிலையில் இருக்கும். வெள்ளி(II) புளோரைடு ஒரு புளோரினேற்ற முகவராகப் பயன்படுத்தப்படுகிறது.
# வெள்ளி(II) புளோரைடு

## தயாரிப்பு

Ag<sub>2</sub>O சேர்மத்தை தனிம புளோரினுடன் சேர்த்து புளோரினேற்றம் செய்வதன் மூலம் AgF<sub>2</sub> சேர்மத்தை தயாரிக்க முடியும். மேலும், 200 °செல்சியசு (473 கெல்வின்) வெப்பநிலையில் தனிம புளோரின் AgF அல்லது AgCl உடன் வினைபுரிந்து AgF<sub>2</sub> சேர்மத்தை உருவாக்கும்.  
ஒரு வலுவான புளோரினேற்றும் முகவர் என்பதால் வெள்ளி(II) புளோரைடு சேர்மத்தை டெஃப்ளான் அல்லது ஒரு செயலற்ற உலோக கொள்கலனில் சேமிக்க வேண்டும். இது ஒளி உணர்திறன் கொண்டது.  
வெள்ளி(II) புளோரைடை சந்தையில் பல்வேறு வழங்குனர்களிடமிருந்து வாங்க இயலும். தேவை ஆண்டுக்கு 100 கிலோவிற்கும் குறைவாக உள்ளது. ஆய்வக சோதனைகள் இதன் பயன்பாட்டைக் கண்டறிந்தாலும், பெரிய அளவிலான தொழில்துறை பயன்பாட்டிற்கு இது மிகவும் விலை உயர்ந்ததாகும். 1993 ஆம் ஆண்டில், AgF<sub>2</sub> ஒரு கிலோவிற்கு 1000-1400 அமெரிக்க டாலர்கள் வரை விற்கப்பட்டது.